رضوی کرامت فاؤنڈیشن ؛

۸۵ہزار غذائی پیک کو غیرملکی زائرین کے درمیان تقسیم کیا گیا

رضوی کرامت فاؤنڈیشن کی اربعین کمیٹی کے معاون نے چہلم امام حسین علیہ السلام پر ہونے والے پیدل مارچ کے دوران غیرملکی زائرین کے درمیان ۸۵ ہزار غذائی پیک تقسیم کرنے کی خبر دی۔

خبر کا کوڈ: ۴۳۷۴۶۷

تاریخ: ۲۱ دی ۲۰۱۸ - ۲۰:۰۵

رسا نیوز ایجنسی کی رپورٹ کے مطابق حجت الاسلام والمسلمین علی لقمان پور نے کہا: میرجاوہ بارڈر، دوغارون، آستارا، بیلہ سوار اور بازرگان بارڈر من جملہ سرحدوں میں سے ہیں جہاں سے ہمسایہ ممالک کے زائرن اربعین حسینی پر حاضر ہونے کے لئے داخل ہورہے ہیں اور عراق جانے کے لئے ہمارے ملک سے انہی سرحدوں سے گزر کر جائیں گے۔

انہوں نے رضوی کرامت فاؤنڈیشن کی ان تمام سرحدوں پر مکمل آمادگی کی طرف اشارہ کرتے ہوئے کہا:آستان قدس رضوی اور سرحدی صوبوں کے گورنری آفس کی مشترکہ کاوشوں سے تمام مندرجہ بالا سرحدوں پر زائرین کی پذیرائی کے لئے مناسب ماحول فراہم کیا گیا ہے اور ان کی پذیرائی کا غذائی پیک کی صورت میں اہتمام کیا گیا ہے۔

حجت الاسلام لقمان پور نے گفتگو کو جاری رکھتے ہوئے کہا: میرجاوہ بارڈر پاکستانی زائرین سے مخصوص ہے ، دوغاروں افغانستان سے آنے والے زائرین کے لئے،آستارااور بیلہ سوار بارڈر آذربائیجان سے تشریف لانے والے زائرین کے لئے اور بازرگان بارڈر ترکی سے تشریف لانے والے زائرین کے لئے مخصوص کیا گیا ہے۔ /۹۸۹/ف۹۴۰/